**Handlingsplan for foreldreundersøkelsen 2019 i Skadberg barnehage**

Da er foreldreundersøkelsen 2019 gjennomført og resultatet har kommet inn. Undersøkelsen bestod av ni hovedkategorier med underspørsmål til hver kategori. Totalt var det 32 spm. Ikke alle som har svart på alle spm. (hoppet over noen) og noen svar har fått en strek/ikke antall (dette begrunnes med personvern). På de fleste spørsmålene er det seks svaralternativer og det høyeste snittet kan maks være 5.

Skadberg barnehage hadde en total svarprosent på 66,18%. mot 72.97% i 2017. Ytterliggere info. om foreldreundersøkelsen på kommune- og nasjonalt nivå kan dere finne i sakspapirene til utvalgsmøte; Utvalg for oppvekst og kultur 31.01.20.

Alle ansatte, SU og styret har vært involvert i prosessen om fokusområdene i barnehagens handlingsplan.

Hovedkategoriene:

* Ute og innemiljø: Her ser det ut som om vi har det største forbedringspotensialet. Da vi her har fått lavest skår. Områdene med dårligst skår og som vi da griper fatt i er; barnehagens lokaler og barnehagens leker og utstyr. Grunnene til at disse områdene skårer dårlig er vi noe usikre på, men vi har skrevet tiltak (foredle, forbedre og fornye) for hele barnehagen på det vi tror kan være årsakene.
* Relasjoner mellom barn og voksen: Vi ser her at dere har skåret 4,9 på at dere opplever at barnet deres føler seg tygg på personalet i barnehagen. Opplevelsen av trygghet er noe vi anser som primært og det er da gledelig at skåren er så høy her, og dette er noe vi vil bevare det fokuset vi har i dag.
* Barnets trivsel: Vi ser her at dere har skåret 4,9 på at dere opplever at barnet deres trives i barnehagen. Trivsel er viktig for lek og læring.
* Informasjon: De fleste er veldig fornøyde, men noen som opplever at de ikke får den infoen de trenger. Dette griper noen avdelinger mer fatt i, og viktig å være i dialog om hva dere trenger.
* Barnets utvikling, medvirkning, henting og levering: alle disse tre kategoriene ligger skåren likt eller høyere enn totalen i Sola kommune (det gjør også området; relasjoner mellom barn og voksne, barnets trivsel, informasjon, tilfredshet også). Området henting og levering var et forbedringsområde i 2017, og det er da gledelig å se at skåren er gått 0,3 poeng opp i 2019, og tiltakene/fokuset på dette området vil vi bevare.
* Tilvenning og skolestart: Usikker på hvordan vi skal forstå denne, da det kun er en som har svart at de har et barn som skal begynne på skolen til høsten, men flere som har svart på hvor fornøyd eller misfornøyd en er med hvordan barnehagen forbereder barnet til skolestart. Mulig dere tenker at hele bhg. tiden er en forberedelse til skolestart, noe det er men hovedfokuset vårt er på her og nå, noe som gir gode erfaringer og læring til å ta med seg videre i livet. Når det gjelder skolestarterne så har vi litt på hjemmesiden vår. Dialogen om hva vi har fokus på og hva vi gjør dette siste året i barnehagen er direkte med denne foreldregruppen.
* Tilfredshet: Totalt virker det som om dere er veldig fornøyde med et snitt på 4,6 av 5 mulige på tilfredshet.

Alle avdelinger har i tillegg til felles handlingsplan (under) sett over skåren på sin avdeling og valgt ut to områder de skal jobbe med i forhold til foredle, forbedre og fornye. Avdelingene videreformidler dette til dere som er foresatte på de enkelte avdelingene.

Ellers har vi satt opp flere evalueringspunkter for å se om vi følger opp det vi har sagt vi skal i handlingsplanen.

Det er alltid noe vi kan bli bedre på, men like viktig er det å holde fokus på det vi er gode på og bevare det. Ellers er det viktig at vi har dialog med dere foresatte. Tusen takk til dere som svarte på undersøkelsen, og jeg oppfordrer alle sammen til å ta kontakt om dere lurer på noe, er misfornøyde, men også om dere er fornøyde med noe.

|  |  |  |  |  |
| --- | --- | --- | --- | --- |
| HANDLINGSPLAN FORELDREUNDERSØKELSEN 2019 (nov-des.) SKADBERG BHG. MARS 2020 | | | | |
| Forbedringsområde: skår under 4 | Tiltak | Ansvar | Frist | Status |
| Skadberg bhg.  Ute- og innemiljø  Bhg. lokaler (3,8) | Foredle: Store lokaler, gode avd. rom. Innredning etter behov.  Forbedre: Minske gjennomgang mellom/i avd.  Fornye: Garderobene større yttergard/tørkemulighet | Ped. lederne  Endring bygg/IG  Endring bygg/IG | aug-20  des. -20  okt. -20 |  |
| Skadberg bhg.  Ute- og innemiljø  Bhg. leker og utstyr (3,8) | Foredle: Bytte på leker/bøker en har fremme  Forbedre: Ta vare på leker/utstyr, fikse, kaste, kjøpe nye  Fornye: Informere foresatte om hvorfor få leker fremme……. | Ped. lederne  Ped. lederne  Ped. lederne | des. -20  aug. -20  okt. -20 |  |

Evalueringer: Juni 2020 September 2020 Mars 2021 September 2021

Sett av/innspill fra: Alle avdelingene, dato: 15.01.20

SU, dato: 18.02.20

Styret, dato:18.02.20

Skadberg 21.02.20

Inger Grete Wiken, daglig leder i Skadberg barnehage